30 अगस्त को लॉन्च होगी पॉपुलर बाइक, एक्सपेक्टेड प्राइस ₹1.50-₹2.50 लाख
रॉयल एनफील्ड (Royal Enfield) न्यू जनरेशन बुलेट 350 को भारत में 30 अगस्त को लॉन्च करने जा रही है। इससे पहले कंपनी ने अपनी सबसे पॉपुलर बाइक का टीजर जारी किया है।
रॉयल एनफील्ड (Royal Enfield) न्यू जनरेशन बुलेट 350 को भारत में 30 अगस्त को लॉन्च करने जा रही है। इससे पहले कंपनी ने अपनी सबसे पॉपुलर बाइक का टीजर जारी किया है।
क्लासिक, हंटर और मीटियर के बाद जे-प्लेटफॉर्म पर बेस्ड ये कंपनी की चौथी 350 सीसी मोटरसाइकिल होगी। बुलेट देश की सबसे पुरानी मोटरसाइकिलों में से एक है और इसका प्रोडक्शन 1931 से हो रहा है। न्यू जनरेशन बुलेट को टेस्टिंग के दौरान कई बार भारतीय सड़कों पर देखे जा चुका है।
टीजर में बाइक का टैंक दिखाया गया है, जिस पर कंपनी की बेजिंग नजर आ रही है। इसके अलावा बाइक की लॉन्च डेट और टाइम बताया गया है। बुलेट 350 का मुकाबला जावा 42, TVS रोनिन, रॉयल एनफील्ड हंटर 350 आदि से होगा।
रॉयल एनफील्ड बुलेट 350 : एक्सपेक्टेड प्राइस 
कंपनी के पोर्टफोलियो में हंटर 350 की कीमत 1.50 से 1.75 लाख रुपए के बीच की है। वहीं, क्लासिक 350 की कीमत 1.93 से 2.25 लाख रुपए तक जाती हैं। न्यू जनरेशन रॉयल एनफील्ड बुलेट 350 की कीमतें 1.50 से 2.50 लाख रुपए के बीच की हो सकती है। लॉन्च होने के बाद भारत में सबसे सस्ती रॉयल एनफील्ड मोटरसाइकिल हो सकती है।
रॉयल एनफील्ड बुलेट 350 : परफॉरमेंस
अपकमिंग रॉयल एनफील्ड बुलेट 350 में 349cc का सिंगल-सिलेंडर, एयर-ऑयल कूल्ड, फ्यूल-इंजेक्टेड इंजन मिलेगा, जो 6100 rpm पर 20.2 bhp की पावर और 4000 rpm पर 27 NM का टॉर्क जनरेट करता है। इंजन को 5-स्पीड गियरबॉक्स के साथ ट्यून किया गया है।
ये इंजन यूनिट हंटर, मेटियोर और क्लासिक 350 में भी मिलती है। हालांकि, बुलेट के इंजन को फिर से ट्यून किया जाएगा। नया इंजन अपने रिफाइनमेंट और टॉर्क के लिए जाना जाता है, इसलिए इसे अपग्रेड किया जा सकता है। रॉयल एनफील्ड ने गियर में भी सुधार किया है।
रॉयल एनफील्ड बुलेट 350: फीचर्स
डिजाइन के मामले में न्यू जनरेशन बुलेट 350 अपने पुराने मॉडल की अपडेटेड एडिशन होगा। मोटरसाइकिल सिंगल-पीस सीट, स्पोक रिम्स, एक अलग टेललैंप और बॉडी ग्राफिक्स के साथ आएगी। इसके अलावा इसमें क्लासिक 350 के डिजाइन एलिमेंट्स मिलेंगे। 
इंस्ट्रूमेंट क्लस्टर एनालॉग स्पीडोमीटर के साथ आएगा। फ्यूल गेज के लिए एक छोटे डिजिटल रीडआउट के साथ आ सकती है। इसमें टेलिस्कोपिक फ्रंट फोर्क्स और रियर में डुअल-स्प्रिंग लोडेड शॉक एब्जॉर्बर मिलेंगे। ब्रेकिंग के लिए फ्रंट में डिस्क ब्रेक और रियर में सिंगल-चैनल ABS के साथ ड्रम यूनिट मिलेगी। हालांकि, रॉयल एनफील्ड रियर डिस्क ब्रेक वाले वैरिएंट भी बेचेगी।